แรงขายทำกำไรกด SET ปิดลดช่วงบวกเหลือ 5.38 จุด แวลู่กระฉูดเฉียดแสนลบ. แรงสุดในรอบ 4 เดือน
แรงขายทำกำไรกด SET ปิดลดช่วงบวกเหลือ 5.38 จุด แวลู่กระฉูดเฉียดแสนลบ. แรงสุดในรอบ 4 เดือน โดยดัชนีปิดตลาดวันนี้ ที่ระดับ 1,749.80 จุด บวก 5.38 จุด หรือ 0.31% มูลค่าการซื้อขาย 9.24 หมื่นล้านบาท
19 ก.ย. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,749.80 จุด บวก 5.38 จุด หรือ 0.31% มูลค่าการซื้อขาย 9.24 หมื่นล้านบาท โดยมูลค่าซื้อขายวันนี้ ถือเป็นการทำจุดสูงสุดในรอบเกือบ 4 เดือน นับตั้งแต่มูลค่าซื้อขายอยู่ที่ระดับ 9.99 หมื่นลบ. เมื่อวันที่ 31 พ.ค.61
10 หุ้นดันดัชนีวันนี้

ด้านนายกิจพณ ไพรไพศาลกิจ ผู้อำนวยการฝ่ายวิเคราะห์และนักกลยุทธ์ บล.ยูโอบี เคย์เฮียน (ประเทศไทย) เปิดเผยกับ “ข่าวหุ้นธุรกิจออนไลน์” ว่า ภาวะตลาดหุ้นไทยในช่วงเช้าปรับตัวเพิ่มขึ้นจากความเชื่อมั่นในประเด็นการเลือกตั้งภายในประเทศ ขณะที่ช่วงบ่ายดัชนีฯมีการปรับลดช่วงบวกลง เนื่องจากแรงขายทำกำไรในหุ้นกลุ่มที่มีการปรับตัวเพิ่มขึ้น 30-40% ก่อนหน้านี้
สำหรับแนวโน้มภาวะตลาดฯในวันพรุ่งนี้ (20 ก.ย.) คาดว่าดัชนีฯยังคงยืนในแดนบวกต่อ พร้อมให้แนวรับที่ 1,745 จุด แนวต้านที่ 1,760 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
CPALL  มูลค่าการซื้อขาย 8,148.57 ล้านบาท ปิดที่ 71 บาท เพิ่มขึ้น 2.50 บาท
PTT มูลค่าการซื้อขาย 6,119.94 ล้านบาท ปิดที่ 52.50 บาท เพิ่มขึ้น 0.50 บาท
TMB  มูลค่าการซื้อขาย 5,675.06 ล้านบาท ปิดที่ 2.38 บาท เพิ่มขึ้น 0.10 บาท
BEAUTY มูลค่าการซื้อขาย 2,788.74 ล้านบาท ปิดที่ 11.50 บาท เพิ่มขึ้น 0.40 บาท
PTTEP มูลค่าการซื้อขาย 2,529.17 ล้านบาท ปิดที่ 153 บาท เพิ่มขึ้น 1 บาท
 
ตลาดหุ้นเอเชีย
